PMIndiaData/PMIndiaSum huggingface dataset:
યુનાઈટેડ નેશન્સ વર્લ્ડ જીઓસ્પેશિયલ ઈન્ટરનેશનલ કોંગ્રેસમાં પ્રધાનમંત્રીના સંબોધનનો મૂળપાઠ

આંતરરાષ્ટ્રીય પ્રતિનિધિઓ, વૈશ્વિક ભૂ-અવકાશી ક્ષેત્રના નિષ્ણાતો, પ્રતિષ્ઠિત સહભાગીઓ અને મિત્રો. ભારતમાં આપનું સ્વાગત છે! 2જી યુનાઇટેડ નેશન્સ વર્લ્ડ જિયો-સ્પેશિયલ ઇન્ટરનેશનલ કોંગ્રેસના ભાગ રૂપે તમારા બધા સાથે વાર્તાલાપ કરતાં મને આનંદ થાય છે. ભારતના લોકો આ ઐતિહાસિક અવસર પર તમારી યજમાની કરીને ખુશ છે કારણ કે અમે સાથે મળીને અમારું ભવિષ્ય બનાવીએ છીએ. હૈદરાબાદમાં આ કોન્ફરન્સ થઈ રહી છે તે અદ્ભુત છે. આ શહેર તેની સંસ્કૃતિ અને રાંધણકળા, તેની આતિથ્ય અને હાઇટેક વિઝન માટે જાણીતું છે. મિત્રો, આ કોન્ફરન્સની થીમ છે 'ગ્લોબલ વિલેજને જીઓ-સક્ષમ બનાવવું: કોઈને પાછળ છોડવામાં નહીં આવે'. આ એક થીમ છે જે છેલ્લા કેટલાક વર્ષોમાં ભારતે લીધેલા પગલાઓમાં જોવા મળે છે. અમે અંત્યોદયના વિઝન પર કામ કરી રહ્યા છીએ, જેનો અર્થ છે કે છેલ્લા માઈલ પર છેલ્લી વ્યક્તિને મિશન મોડમાં સશક્તિકરણ કરવું. આ દ્રષ્ટિએ જ અમને છેલ્લા માઈલ સશક્તિકરણમાં મોટા પાયે માર્ગદર્શન આપ્યું છે. 450 મિલિયન બિન-બેંકવાળા લોકોનું બેંકિંગ, યુએસએ કરતા વધુ વસ્તી, 135 મિલિયન બિન-વીમો ધરાવતા લોકોનો વીમો, ફ્રાન્સની લગભગ બમણી વસ્તી, 110 મિલિયન પરિવારો માટે સ્વચ્છતા સુવિધાઓ અને 60 મિલિયનથી વધુ પરિવારોને નળના પાણીના જોડાણો, ભારત એ સુનિશ્ચિત કરી રહ્યું છે કે કોઈ પણ પાછળ ન રહે. મિત્રો, ભારતની વિકાસ યાત્રામાં બે સ્તંભો ચાવીરૂપ છેઃ ટેકનોલોજી અને પ્રતિભા. ચાલો પ્રથમ પિલર-ટેક્નોલોજી જોઈએ. ટેકનોલોજી પરિવર્તન લાવે છે. તમારામાંથી કેટલાકે સાંભળ્યું હશે કે રીઅલ-ટાઇમ ડિજિટલ પેમેન્ટ્સમાં ભારત વિશ્વમાં નંબર 1 છે. જો તમે સાહસ કરો છો, તો તમે જોશો કે નાનામાં નાના વિક્રેતાઓ પણ ડિજિટલ પેમેન્ટ સ્વીકારે છે, પસંદ પણ કરે છે. તેવી જ રીતે, તે ટેકનોલોજી દ્વારા જ અમે
પ્રધાનમંત્રીએ આચાર્ય કૃપલાનીને તેમની જયંતિ પર યાદ કર્યા

પ્રધાનમંત્રી શ્રી નરેન્દ્ર મોદીએ ભારતના સ્વાતંત્ર્ય સંગ્રામમાં આપેલા યોગદાન બદલ આચાર્ય કૃપલાનીને યાદ કર્યા. આચાર્ય કૃપલાનીની આજે જયંતિ પર, પ્રધાનમંત્રીએ આપણા રાષ્ટ્ર માટે તેમના મહાન વિઝન અને પર્યાવરણ સંરક્ષણ અને સામાજિક સશક્તિકરણમાં તેમના યોગદાન માટે તેમની પ્રશંસા કરી હતી. પ્રધાનમંત્રીએ ટ્વિટ કર્યું: “આચાર્ય કૃપલાની બાપુના નેતૃત્વમાં ભારતના સ્વાતંત્ર્ય સંગ્રામમાં મોખરે હતા. તેમની પાસે આપણા રાષ્ટ્ર માટે એક મહાન વિઝન હતું અને તેમણે સાંસદ તરીકે તેને પૂર્ણ કરવા માટે કામ કર્યું હતું. તેમણે પર્યાવરણીય સંરક્ષણ અને સામાજિક સશક્તિકરણમાં ઘણું યોગદાન આપ્યું હતું. તેમની જયંતિ પર તેમને યાદ કરીએ.
પ્રધાનમંત્રી ટેક્સાસનાં હ્યુસ્ટનમાં દાઉદી વોહરા સમુદાયનાં સભ્યોને મળ્યાં

પ્રધાનમંત્રી નરેન્દ્ર મોદી આજે ટેક્સાસનાં હ્યુસ્ટનમાં દાઉદી વોહરા સમુદાયનાં સભ્યોને મળ્યાં હતાં અને તેમની સાથે વાતચીત કરી હતી. આ સમુદાયનાં સભ્યોએ હ્યુસ્ટનમાં પ્રધાનમંત્રીનું સન્માન કર્યું હતું. વાતચીત દરમિયાન દાઉદી વોહરા સમુદાયનાં સભ્યોએ પ્રધાનમંત્રીનાં સૈયદના સાહિબ સાથે જોડાણ વિશે વાત કરી હતી. તેમણે ગયા વર્ષે તેમનાં સામુદાયિક કાર્યક્રમમાં ઇન્દોરમાં નરેન્દ્ર મોદીની મુલાકાતને પણ યાદ કરી હતી. આ વાતચીત પછી ટ્વીટ કરતાં પ્રધાનમંત્રીએ કહ્યું હતું કે, “દાઉદી વોહરા સમુદાય દુનિયાભરમાં વિશિષ્ટ છે. હ્યુસ્ટનમાં મને તેમની સાથે સમય પસાર કરવાની અને વિવિધ મુદ્દાઓ પર વાત કરવાની તક સાંપડી હતી.”
પ્રધાનમંત્રીએ ઝારખંડમાં વિવિધ વિકાસલક્ષી પ્રોજેક્ટ લોન્ચ કર્યા

પ્રધાનમંત્રી શ્રી નરેન્દ્ર મોદીએ આજે ઝારખંડમાં સાહેબગંજમાં વિવિધ વિકાસલક્ષી પ્રોજેક્ટ શરૂ કર્યા હતા. તેમણે ગંગા નદી પર 4-લેનના પુલ અને મલ્ટિ-મોડલ ટર્મિનલનું ખાતમુહૂર્ત કર્યું હતું. મલ્ટિ-મોડલ ટર્મિનલ વારાણસીથી હલ્દિયા સુધીના રાષ્ટ્રીય રાજમાર્ગ-1ના વિકાસનો મહત્વપૂર્ણ ભાગ છે. પ્રધાનમંત્રીએ 311 કિલોમીટરની લંબાઈ ધરાવતા ગોવિંદપુર-જામતરા-દુમ્કા-સાહેબગંજ હાઇવેનું ઉદ્ઘાટન કર્યું હતું અને રાષ્ટ્રને અર્પણ કર્યો હતો. સાથે સાથે તેમણે સાહેબગંજ ડિસ્ટ્રિક્ટ કોર્ટના સંકુલમાં અને સાહેબગંજ ડિસ્ટ્રિક્ટ હોસ્પિટલમાં સૌર ઊર્જા સુવિધાનું લોકાર્પણ પણ કર્યું હતું. પ્રધાનમંત્રીએ પહરિયા સ્પેશિયલ ઇન્ડિયા રિઝર્વ બટાલિયનના કોન્સ્ટેબલ્સની નિમણૂકના પ્રમાણપત્રોનું પ્રતીકાત્મક વિતરણ પણ કર્યું હતું અને સ્વયં-સહાય જૂથોની મહિલા ઉદ્યોગસાહસિકોને સ્માર્ટફોન આપ્યા હતા. આ પ્રસંગે પ્રધાનમંત્રીએ જણાવ્યું હતું કે, આ વિવિધ વિકાસલક્ષી પ્રોજેક્ટથી સંથાલ પરગણા વિસ્તારને લાભ થશે અને આદિવાસી સમૂદાયોના સશક્તિકરણનો માર્ગ મોકળો થશે. તેમણે કહ્યું હતું કે, ભારતમાં ગરીબ લોકો સન્માનપૂર્વક જીવન જીવવા ઇચ્છે છે અને પોતાની ક્ષમતા પુરવાર કરવાની તકો મેળવવા ઝંખે છે. તેમણે જણાવ્યું હતું કે, તેમને તેમની ક્ષમતામાં સંપૂર્ણ વિશ્વાસ છે. પ્રધાનમંત્રીએ જણાવ્યું હતું કે, ભારતમાં પ્રામાણિકતાના યુગનો ઉદય થયો છે. તેમણે ગરીબોને તેમના વાજબી અધિકારો મળે એ સુનિશ્ચિત કરવા તેમના પ્રયાસો માટે લોકોના આશીર્વાદ માગ્યા હતા.
ફ્રાંસના વિદેશ મંત્રીએ પ્રધાનમંત્રી સાથે મુલાકાત કરી

પ્રધાનમંત્રી શ્રી નરેન્દ્ર મોદીએ આજે (20 નવેમ્બર, 2015) ફ્રાંસના વિદેશ મંત્રી શ્રી લોરેંત ફેબિયસની આગેવાની કરી. પ્રધાનમંત્રીએ હમણાં જ પેરિસમાં થયેલા આતંકવાદી હુમલાની તીવ્ર નિંદા કરી અને આ હુમલામાં માર્યા ગયેલા નિર્દોષ લોકો પ્રત્યે ઉંડી સંવેદના પ્રગટ કરી છે. પ્રધાનમંત્રીએ ફ્રાંસની સાથે ભારતની સામરિક રણનીતિક ભાગીદારીને જણાવતા અને આ વર્ષની શરૂઆતમાં પોતાની ફ્રાંસ યાત્રાનો ઉલ્લેખ કરતા કહ્યું કે આ યાત્રાએ દ્વિપક્ષીય સંબંધોમાં નવી શક્તિ અને ગતિ પ્રદાન કરી છે. પ્રધાનમંત્રીએ આગામી સીઓપી-21 શિખર સંમેલનના સકારાત્મક પરિણામની આશા વ્યક્ત કરતા કહ્યું કે આ પરિણામ ન્યાયસંગત, સંતુલિત અને યુએનએફસીસી, વિશેષ રૂપથી સામાન્ય સિદ્ધાંતો પરંતુ વિભિન્ન જવાબદારી અને સંબંધિત ક્ષમતાઓના સિદ્ધાંત અને પ્રાવધનો દ્વારા દિશા-નિર્દેશિત હોવા જોઈએ. આનાથી વિકાસશીલ અને નાના દ્વીપીય વિકાસશીલ દેશોને અધિક પ્રૌદ્યોગિકીય અને નાણાકીય અને ક્ષમતા નિર્માણ માટે સહાયતા પ્રદાન કરવી જોઈએ. જેથી એ દેશ પણ મહત્વાકાંક્ષી જળવાયુ કાર્યવાહી કરવામાં વધુ સમર્થ બની શકે. પ્રધાનમંત્રીએ કહ્યું કે સીઓપી-21 શિખર સંમેલન દરમિયાન ફ્રાંસના રાષ્ટ્રપતિ અને અન્ય નેતાઓ સાથે-સાથે આંતરરાષ્ટ્રીય સૌર સંધિની શરૂઆત કરવા માટે ઉત્સુક છે. ફ્રાંસના વિદેશ મંત્રી ભારત દ્વારા ઘોષિત ઓઈએનડીસીની સરાહના કરી અને કહ્યું કે ભારત સીઓપી-21 શિખર સંમેલનની સફળતામાં એક મહત્વપૂર્ણ ભૂમિકા અદા કરશે.
પ્રધાનમંત્રીએ વીડિયો કોન્ફરન્સ મારફતે કર્ણાટકનાં તુમકુરમાં યુવા સંમેલનને સંબોધન કર્યુ

પ્રધાનમત્રી શ્રી નરેન્દ્ર મોદીએ આજે કર્ણાટકનાં તુમકુરમાં વીડિયો કોન્ફરન્સ મારફતે ‘યૂથ પાવરઃ અ વિઝન ફોર ન્યૂ ઇન્ડિયા’ વિષય પર પ્રાદેશિક સ્તરનાં યુવા સંમેલનને સંબોધન કર્યું હતું. તુમકુરમાં આયોજિત સંમેલન શહેરનાં રામકૃષ્ણ વિવેકાનદ આશ્રમની રજત જયંતિની ઉજવણી, સ્વામી વિવેકાનંદનાં શિકાગોમાં ભાષણની 125મી જયંતિ તેમજ સિસ્ટરનિવેદિતાની 150મી જન્મજયંતિની ઉજવણી માટે યોજાયું હતું. પ્રધાનમંત્રીએ જણાવ્યું હતું કે, તેઓ યુવાનોની આશા અને આકાંક્ષાઓ સમજવા વધુને વધુ યુવાનોને મળવાનો પ્રયાસ કરે છે તથા એ મુજબ કાર્ય કરે છે. તેમણે જણાવ્યું હતું કે, આજનાં વિષયનું કેન્દ્ર સ્વામી વિવેકાનંદ છે. તેમણે કહ્યું હતું કે, આઝાદીની લડાઈમાં સ્વતંત્રતા મેળવવા વિવિધ સ્તરે એકસમાન સંકલ્પ વ્યક્ત થયો હતો. તેમા સામાજિક સુધારા માટેનાં પ્રયાસો સામેલ હતા. પ્રધાનમંત્રીએ કહ્યું હતુ કે, છેલ્લાં ચાર વર્ષથી કેન્દ્ર સરકારે ઉત્તર-પૂર્વને લાગણી સાથે જોડવાનો સંકલ્પ કર્યો છે અને તેમાં સફળતા મળી છે. તેમણે જણાવ્યું હતું કે, ફક્ત સંકલનથી જ કટ્ટરતાનો સામનો થઈ શકે છે. તેમણે યુવાનોને પોતાનું જીવન કોઈ લક્ષ્યાંક પ્રત્યે સમર્પિત કરવા વિનંતી કરી હતી. તેમણે જણાવ્યું હતું કે, યુવાનોએ રાષ્ટ્રનિર્માણમા તેમની ઊર્જાને સમર્પિત કરવી જોઈએ. આ સંદર્ભમા પ્રધાનમંત્રીએ મુદ્રા યોજના, સ્વરોજગારી અને કૌશલ્ય વિકાસ વિશે વાત કરી હતી. પ્રધાનમંત્રીએ જણાવ્યું હતું કે, આજનાં યુવાનોએ ઉજ્જવળ વર્તમાન અને ભવિષ્ય માટે ભૂતકાળમાથી શીખવા માંગે છે
મંત્રીમંડળે માનવ અધિકાર સંરક્ષણ (સંશોધન) બિલ, 2018ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે દેશમાં માનવ અધિકારોનું વધુ સારી રીતે રક્ષણ કરવા અને તેનાં સંવર્ધન માટે માનવ અધિકાર સંરક્ષણ (સંશોધન) બિલ, 2018ને પોતાની સ્વીકૃતિ આપી દીધી છે. આ બિલની મુખ્ય વિશેષતાઓ: (1) બિલમાં માનવ અધિકાર પંચનાં માનનીય સભ્ય સ્વરૂપે રાષ્ટ્રીય બાળ અધિકાર સંરક્ષણ પંચને સામેલ કરવાની દરખાસ્ત છે. (2) બિલ પંચની રચનામાં એક મહિલા સભ્યને સામેલ કરવાની જોગવાઈ ધરાવે છે. (3) બિલ રાષ્ટ્રીય માનવ અધિકાર પંચ તથા રાજ્ય માનવ અધિકાર પંચનાં અધ્યક્ષ પદ માટે યોગ્યતા અને પસંદગી માટેનાં ધારાધોરણો કે માપદંડો વધારવાનો પ્રસ્તાવ ધરાવે છે. (4) બિલમાં દેશનાં કેન્દ્રશાસિત પ્રદેશોમાં માનવ અધિકારોનાં ઉલ્લંઘન સાથે સંબંધિત કેસનાં નિકાલ માટે એક વ્યવસ્થા ઊભી કરવાની જોગવાઈ સામેલ કરવામાં આવી છે. (5) બિલમાં રાષ્ટ્રીય માનવ અધિકાર પંચ અને રાજ્ય માનવ અધિકાર પંચનાં અધ્યક્ષ અને સભ્યોનાં કાર્યકાળમાં સંશોધન કરવાનો પ્રસ્તાવ છે, જેથી તેને અન્ય પંચોનાં અધ્યક્ષ અને સભ્યોનાં કાર્યકાળને અનુરૂપ બનાવી શકાય. લાભઃ આ સંશોધનથી ભારતમાં માનવ અધિકાર સંસ્થાઓ મજબૂત થશે તથા સંસ્થાઓ પોતાની જવાબદારીઓ અને ભૂમિકાઓ તથા ફરજો અસરકારક રીતે અદા કરી શકશે. એટલું જ નહીં, સંશોધિત કાયદાથી માનવ અધિકાર સંસ્થા જીવન, સ્વતંત્રતા, સમાનતા અને વ્યક્તિનાં સન્માન સાથે સંબંધિત અધિકારોને સુનિશ્ચિત કરવામાં સહમત વૈશ્વિક માપદંડોનું પાલન કરશે. પૃષ્ઠભૂમિઃ માનવ અધિકાર સંરક્ષણ ધારા, 1993માં સુધારા-વધારા કરવાથી રાષ્ટ્રીય માનવ અધિકાર પંચ (એનએચઆરસી) અને રાજ્ય માનવ અધિકાર પંચ (એસએચઆરસી) અસરકારક રીતે માનવ અધિકારોનું રક્ષણ કરી શકશે અને તેને પ્રોત્સાહન આપવા પોતાની સ્વાયતત્તા, સ્વતંત્રતા, વિવિધતામાં એકતા અને વ્યાપક કાર્યો સાથે સંબંધિત પેરિસ સિદ્ધાંતનું પાલન કરશે.
પ્રધાનમંત્રી પેરિસમાં થનારી સીઓપી-21 સમિટમાં ભાગ લેશે, ફ્રાંસના રાષ્ટ્રપતિ સાથે સંયુક્ત રૂપથી આંતરરાષ્ટ્રીય સૌર ગંઠબંધનની બેઠકની મેજબાની કરશે, અમેરિકાના રાષ્ટ્રપતિ દ્વારા આયોજિત ‘મિશન ઈનોવેશન’માં હાજરી આપશે.

પ્રધાનમંત્રી શ્રી નરેન્દ્ર મોદી પર્યાવરણ તેમજ જળવાયુ પરિવર્તનના મુદ્દા પર પેરિસમાં 30 નવેમ્બર, 2015ના રોજ યોજાઈ રહેલી વાર્ષિક કોન્ફરન્સ ઑફ પાર્ટીઝ (સીઓપી-21) સંમેલનમાં ભાગ લેશે. પ્રધાનમંત્રી ફ્રાન્સના રાષ્ટ્રપતિ શ્રી ફ્રાંસ્વા ઓલાંદની સાથે સંયુક્ત રૂપથી આંતરરાષ્ટ્રીય સૌર ગઠબંધનની બેઠકની મેજબાની કરશે. ત્યાં અમેરિકાના રાષ્ટ્રપતિ દ્વારા આયોજિત ‘મિશન ઇનોવેશન’ એટલે કે ‘મિશન નવાચાર’માં પણ ભાગ લેશે. પ્રધાનમંત્રીએ ટ્વીટ કર્યું, ‘પેરિસ માટે રવાના થઈ રહ્યો છું. ત્યાં હું સીઓપી-21 સંમેલનમાં ભાગ લઈશ. શિખર સંમેલનમાં અમે પર્યાવરણ અને જળવાયુ પરિવર્તનથી સંબંધિત મહત્વપૂર્ણ મુદ્દાઓ પર ચર્ચા કરીશું. સીઓપી-21માં ભારતીય પૈવેલિયનનું ઉદ્ઘાટન કરીશું, જે પ્રકૃતિ, પર્યાવરણની સાથે ભારતના લગાવ અને જળવાયુ પરિવર્તનના પ્રભાવને ઓછો કરવા માટે કટિબદ્ધતાને દર્શાવશે. રાષ્ટ્રપતિ ફ્રાંસ્વા ઓલાંદ અને હું, સંયુક્ત રૂપથી આંતરરાષ્ટ્રીય સૌર ગઠબંધનની બેઠકની મેજબાની કરીશું. અમેરિકાના રાષ્ટ્રપતિ દ્વારા આયોજિત ‘મિશન ઈનોવેશન’માં પણ હું ભાગ લઈશ.
ખાણ અને ખનીજ (વિકાસ તેમજ વિનિયમન) અધિનિયમ 1957માં સંશોધનને કેબિનેટની મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે (કેબિનેટ) ખાણ અને ખનિજ (વિકાસ તેમજ વિનિયમન) અધિનિયમ, 1957 (એમએમડીઆર અધિનિયમ, 1957)માં સંશોધનને પોતાની સ્વીકૃતિ આપી દીધી છે. આ સંશોધન અંતર્ગત કૈપ્ટિવ માઈનિંગવાળા એ પટ્ટાના હસ્તાંતરણ કરવાની મંજૂરી આપવામાં આવી છે, જેને હરાજી દ્વારા મંજૂરી અપાઈ નથી. કૈપ્ટિવ માઈનીંગવાળા પટ્ટાના હસ્તાંતરણથી કંપનીઓના વિલય તેમજ અધિગ્રહણની સાથે-સાથે કંપનીઓ માટે વ્યાપારમાં સુગમતાનો માર્ગ પણ મોકળો થઈ જશે, જેનાથી તેમની નફાકારકતા વધી જશે અને એની સાથે જ કૈપ્ટિવ પટ્ટાથી આપૂર્તિ કરાનારી ખનિજ અયસ્ક પર કંપનીઓની નિર્ભરતાનો ખર્ચ ઓછો થશે. હસ્તાંતરણ વાળા પ્રાવધાનોથી બેંકો અને નાણાકીય સંસ્થાઓમા એ બિન નિષ્પાદિત પરિસંપત્તિઓના પરિસમાપન કરવાનો માર્ગ પણ ખુલી જશે, જેના અંતર્ગત સંબંધિત કંપની અથવા તેના કૈપ્ટિવ માઈનિંગવાળા પટ્ટાને ગિરવે મુકી દેવાય છે. ઉપરોક્ત સંશોધનથી ઠેકેદારો લાભાન્વિત થશે, જે એ કૈપ્ટિવ પટ્ટાઓને હસ્તાંતરિત કરવામાં ઈચ્છુક છે, જેમને હરાજી દ્વારા પ્રાપ્ત કરવામાં આવ્યા નથી. આનાથી બેંક અને નાણાકીય સંસ્થાઓને પણ લાભ થશે. આમાં સરકાર પર કોઈપણ રીકરીંગ કે બિન રીકરીંગ ખર્ચનો ભાર નથી પડતો.
પ્રધાનમંત્રીએ ડીએવી કોલેજ મેનેજમેન્ટ સમિતિ દ્વારા યોજાયેલા “નયી દિશા, નયા સંકલ્પ” કાર્યક્રમમાં વિદ્યાર્થીઓ અને શિક્ષકોને સંબોધન કર્યું

પ્રધાનમંત્રી શ્રી નરેન્દ્ર મોદીએ દયાનંદ એન્ગ્લો વૈદિક (ડીએવી) કોલેજ મેનેજમેન્ટ સમિતિ દ્વારા યોજાયેલા નયી દિશા, નયા સંકલ્પ કાર્યક્રમમાં વિદ્યાર્થીઓ અને શિક્ષકોને સંબોધન કર્યું હતું. આ પ્રસંગે તેમણે જણાવ્યું કે સ્વામી દયાનંદ આજે પણ લોકોને પ્રેરણા આપી રહ્યા છે. તેમણે કહ્યું કે આઝાદી માટે થયેલા 1857ના વિદ્રોહની પૃષ્ઠભૂમિમાં આર્ય સમાજની સ્થાપના થઈ હતી. આર્ય સમાજે અંધવિશ્વાસ સામે અવાજ ઉઠાવ્યો અને સામાજિક સુધારા માટે એક શક્તિ તરીકે કાર્ય કર્યાં. પ્રધાનમંત્રીએ જણાવ્યું કે નવા સંકલ્પથી ભારતની છબિ વૈશ્વિક સ્તરે વધુ ઉન્નત બનાવવી જોઈએ અને એ જ સ્વામી દયાનંદને સાચી શ્રદ્ધાંજલિ હશે. તેમણે કહ્યું કે ડીએવીના વિદ્યાર્થીઓ અને ભૂતપૂર્વ વિદ્યાર્થીઓની વિશાળ શક્તિ જો કેટલાક મુદ્દાઓ પર કામ કરવાનો સંકલ્પ લે તો થોડા જ સમયમાં તેઓ સાથે મળીને મહત્ત્વપૂર્ણ પરિણામ હાંસલ કરી શકે છે. તેમણે કહ્યું કે 21મી સદીના આધુનિક અને વૈજ્ઞાનિક ભારતના સર્જનના નિરંતર પ્રયાસો થવા જોઈએ. પ્રધાનમંત્રીએ જણાવ્યું કે ડીએવી કોલેજ મેનેજમેન્ટ સમિતિએ સ્વચ્છ ગંગાના અભિયાનમાં પોતાનો સહયોગ આપવાની રજૂઆત કરી છે. આ રજૂઆતને આવકારતા પ્રધાનમંત્રીએ કહ્યું કે આ એવું અભિયાન છે, જે જનતાની ભાગીદારી દ્વારા જ સફળ થઈ શકે છે. પ્રધાનમંત્રીએ યુવાનોના ફાયદા માટે મુદ્રા યોજના, સ્ટાર્ટ-અપ ઈન્ડિયા અને કૌશલ્ય વિકાસ જેવી વિવિધ સરકારી યોજનાઓ અંગે પણ જણાવ્યું હતું.
મંત્રીમંડળે કેન્દ્રશાસિત પ્રદેશોનાં ઉપરાજ્યપાલોનાં પગાર અને ભથ્થાનાં સંશોધનને મંજૂરી આપી દીધી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલા કેન્દ્રિય મંત્રીમંડળે કેન્દ્રશાસિત પ્રદેશોનાં ઉપરાજ્યપાલોનાં પગાર અને ભથ્થામાં સંશોધનને મંજૂરી આપી દીધી છે. તેનાથી ઉપરાજ્યપાલોનાં પગાર અને ભથ્થા ભારત સરકારનાં સચિવને સમકક્ષ થઈ જશે. વિગત: મંત્રીમંડળે કેન્દ્રશાસિત પ્રદેશોનાં ઉપરાજ્યપાલોનાં પગાર અને ભથ્થાં 1 જાન્યુઆરી, 2016થી મોંઘવારી ભથ્થું, દર મહિને રૂ. 4000નાં દરથી સત્કાર ભથ્થું અને સ્થાનિક ભથ્થાને જોડીને દર મહિને પ્રાપ્ત થનાર રૂ. 80,000 થી વધારીને નું મોંઘવારી ભથ્થું, દર મહિને સત્કાર ભથ્થું રૂ. 4,000 અને ભારત સરકારનાં સચિવ રેન્કનાં અધિકારીઓને મળનાર સ્થાનિક ભથ્થાની સાથે દર મહિને રૂ. 2,25,000 કરવાનાં પ્રસ્તાવની મંજૂરી આપી દીધી છે. તે એવી શરતને આધીન રહેશે કે કુલ ભથ્થા (સરકારી ભથ્થું અને સ્થાનિક ભથ્થાં સિવાય) રાજ્યના રાજ્યપાલ દ્વારા પ્રાપ્ત કરવામાં આવતા કુલ વળતર કરતાં વધી જશે નહીં. પૃષ્ઠભૂમિ: કેન્દ્રશાસિત પ્રદેશોનાં ઉપરાજ્યપાલોનાં પગાર અને ભથ્થા ભારત સરકારનાં સચિવ રેન્કનાં અધિકારીઓને સમકક્ષ થાય છે. છેલ્લી વખત 1 જાન્યુઆરી, 2006નાં રોજ કેન્દ્રશાસિત પ્રદેશોનાં ઉપરાજ્યપાલોનાં પગાર અને ભથ્થામાં સુધારો કરવામાં આવ્યો હતો. આ સુધારા સાથે ઉપરાજ્યપાલોનો પગાર અને ભથ્થું દર મહિને રૂ. 26,000 (નિર્ધારિત)થી વધારીને મોંઘવારી ભથ્થું, દર મહિને સત્કાર ભથ્થું રૂ. 4,000 અને સ્થાનિક ભથ્થાને મેળવીને દર મહિને રૂ. 80,000 કરવામાં આવ્યું હતું. ભારત સરકાર દ્વારા સચિવ રેન્કનાં અધિકારીઓનો પગાર 1-1-2016થી સીસીએસ (સંશોધિત) પગાર નિયમ, 2016 અનુસાર દર મહિને રૂ. 80,000થી વધારીને દર મહિને રૂ. 2,25,000 કરવામાં આવ્યો છે.
પ્રધાનમંત્રીએ ગુજરાત ફોરેન્સિક વિજ્ઞાન વિશ્વવિદ્યાલયનાં પદવીદાન સમારંભમાં હાજરી આપી

પ્રધાનમંત્રી શ્રી નરેન્દ્ર મોદીએ આજે ગુજરાત ફોરેન્સિક વિજ્ઞાન વિશ્વવિદ્યાલયનાં પદવીદાન સમારંભમાં હાજરી આપી હતી. તેમણે યુનિવર્સિટી અને એનાં વિદ્યાર્થીઓને પથપ્રદર્શક ગણાવ્યાં હતાં. તેમણે વિદ્યાર્થીઓની આ પ્રવાહ પસંદ કરવા એમનાં ખંત માટે પ્રશંસા કરી હતી, જે સામાન્ય રીતે બિનપરંપરાગત ગણાશે, પણ હાલનાં સમય માટે અતિ મહત્ત્વપૂર્ણ છે. તેમણે કહ્યું હતું કે, આત્મવિશ્વાસ અને નિર્ણાયકતાની આ ખાસિયતો આગામી સમયમાં વિદ્યાર્થીઓને મદદરૂપ થશે. પ્રધાનમંત્રીએ જણાવ્યું હતું કે, પોલીસ દળ અને અસરકારક ન્યાયતંત્રની જેમ મજબૂત ફોરેન્સિક સાયન્સ સેટઅપ નાગરિક સલામતી સુનિશ્ચિત કરવામાં અને અપરાધને નિયંત્રણમાં લેવામાં મદદરૂપ થાય છે. પ્રધાનમંત્રીએ કહ્યું હતું કે, વ્યક્તિમાં એ ડર પેદા કરવો જરૂરી છે કે એ કોઈ અપરાધ કરશો તો પકડાઈ જવાની પૂરેપૂરી શક્યતા છે. અહીં ફોરેન્સિક સાયન્સ મહત્ત્વપૂર્ણ બની જાય છે. તેમણે અપરાધની તપાસ અને ન્યાય આપવાનાં ક્ષેત્રમાં આંતરરાષ્ટ્રીય સ્તરે માનવીય સંસાધન ઊભા કરવા માટે પૂરક બનવા બદલ ગુજરાત ફોરેન્સિક સાયન્સ યુનિવર્સિટી ()ની પ્રશંસા કરી હતી. તેમણે કહ્યું હતું કે, ગુજરાત ફોરેન્સિક સાયન્સ યુનિવર્સિટી પોતાની તાલીમ અને શિક્ષણ મારફતે આંતરરાષ્ટ્રીય સુરક્ષામાં નિર્ણાયક ભૂમિકા ભજવી રહી છે. પ્રધાનમંત્રીએ સાયબર અપરાધનાં પડકાર વિશે વિગતવાર વાત કરી હતી તેમજ આ સંદર્ભમાં ફોરેન્સિક અને સાયબર ફોરેન્સિક પ્રયોગશાળાઓનું મહત્ત્વ સમજાવ્યું હતું. તેમણે વીમા ઉદ્યોગમાં ફોરેન્સિક સાયન્સનાં મહત્ત્વનો ઉલ્લેખ કર્યો હતો. તેમણે ન્યાયતંત્રની વ્યવસ્થાને મદદ કરવા અને અપરાધીઓને પકડવા ડીએનએ પ્રોફાઇલનો ઉપયોગ કરવા વિનંતી કરી હતી. તેમણે આત્મવિશ્વાસ સાથે જણાવ્યું હતું કે, આગામી સમયમાં આપણે મહિલાઓ પર થતાં અત્યાચાર સહિત જઘન્ય અપરાધો અટકાવવા સક્ષમ બનીશું. તેમણે સમગ્ર વિશ્વમાં બદલાઈ રહેલા પ્રવાહોનું કેન્દ્ર બનવા વિદ્યાર્થીઓને અપીલ કરી હતી. તેમણે કેટલાંક પ્રગતિશીલ પરિવર્તનો કરવા પ્રોત્સાહન આપ્યું હતું, જે આપણી દુનિયાને વધારે શ્રેષ્ઠ બનાવશે. તેમણે સ્નાતક થયેલાં વિદ્યાર્થીઓને ઉજ્જવળ અને વાઇબ્રન્ટ ભવિષ્ય માટે શુભેચ્છા પાઠવી હતી.
મંત્રીમંડળે સંસદમાં ધ ઇન્ડિયન ઇન્સ્ટિટ્યૂટ ઓફ ઇન્ફોર્મેશન ટેકનોલોજી (સુધારણા) ખરડા, 2017ને રજૂ કરવાની મંજૂરી આપીઆઇઆઇડીએમ કુર્નૂલને રાષ્ટ્રીય મહત્વપૂર્ણ સંસ્થા જાહેર કરવામાં આવશે

પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી કેન્દ્રીય મંત્રીમંડળની બેઠકમાં ધ ઇન્ડિયન ઇન્સ્ટિટ્યૂટ ઓફ ઇન્ફોર્મેશન ટેકનોલોજી (સુધારણા) ખરડા, 2017ને સંસદમાં રજૂ કરવાની મંજૂરી આપવામાં આવી હતી. આ સંશોધિત ખરડો આઇઆઇટી સંસ્થાઓની સાથે ઇન્ડિયન ઇન્સ્ટિટ્યૂટ ઓફ ઇન્ફોર્મેશન ટેકનોલોજી ડિઝાઇન એન્ડ મેન્યુફેક્ચરિંગ (આઇઆઇઆઇટીડીએમ), કુર્નૂલને મુખ્ય કાયદામાં સમાવવા માટેનો માર્ગ મોકળો કરે છે. તેના પરિણામે આઇઆઇઆઈટીડીએમ કુર્નૂલને વિદ્યાર્થીઓને ડિગ્રી એનાયત કરવાની સત્તા આપવાની સાથે રાષ્ટ્રીય મહત્વપૂર્ણ સંસ્થા તરીકે જાહેર કરવામાં આવશે. આઇઆઇઆઈટીડીએમ કુર્નૂલને કાર્યરત કરવા માટેનો ખર્ચ માનવ સંસાધન વિકાસના મંત્રાલયના આયોજિત ભંડોળમાંથી વહન કરવામાં આવે છે. કુશળ ટેકનિકલ મેનપાવર માટેની ઉદ્યોગ અને અર્થતંત્રની નવીન જરૂરિયાતો સંસ્થામાં તૈયાર થતા પ્રતિભાશાળી વિદ્યાર્થીઓ પૂર્ણ કરશે તેવી અપેક્ષા છે. સંસ્થા જાતિ, જ્ઞાતિ, ધર્મ, પંથ, સંપ્રદાય, અક્ષમતા, વતન, વંશ, સામાજિક કે આર્થિક પૃષ્ઠભૂમિના આધારે કોઈ પણ પ્રકારનો ભેદભાવ રાખ્યા વિના તમામ વ્યક્તિઓને પ્રવેશ આપશે. પૃષ્ઠભૂમિ ઇન્ડિયન ઇન્સ્ટિટ્યૂટ્સ ઓફ ઇન્ફોર્મેશન ટેકનોલોજી ધારો, 2014 તમામ આઇઆઇઆઇટી સંસ્થાઓને રાષ્ટ્રીય મહત્વપૂર્ણ સંસ્થાઓનો દરજ્જો આપે છે તથા આ આઇઆઇઆઇટી સંસ્થાઓના વહીવટ સાથે સંબંધિત બાબતો પણ પૂરી પાડે છે. તેના પગલે આંધ્રપ્રદેશમાં કુર્નૂલમાં નવી એનઆઇઆઇટીની સ્થાપનાને મંજૂરી આપી છે, જે આંધ્રપ્રદેશ પુનર્ગઠન ધારા, 2014માં જણાવ્યું છે. આ આઇઆઇઆઇટી સાથે કુર્નુલ કેન્દ્ર સરકારનું ફંડ મેળવતી પાંચમી આઇઆઇઆઇટી બનશે. આઇઆઇટીડીએમ કુર્નૂલમાં શૈક્ષણિક સત્ર 2015-16માં અભ્યાસ બે શાખાઓમાં શરૂ થયું છે.
બાળકો માટે પીએમ કેર્સ – કોવિડથી અસરગ્રસ્ત બાળકોના સહકાર અને સશક્તીકરણ માટે કોવિડ અસરગ્રસ્ત બાળકોનું સશક્તીકરણ લોંચ

પ્રધાનમંત્રી શ્રી નરેન્દ્ર મોદીએ એક મહત્વની બેઠકનું અધ્યક્ષપદ સંભાળ્યું હતું જેમાં કોવિડને કારણે જે બાળકોએ તેમના વાલીઓ ગુમાવ્યા છે તેમના ટેકામાં હાથ ધરી શકાય તેવા પગલાં અંગે ચર્ચા વિચારણા કરવામાં આવી હતી. કોવિડની વર્તમાન મહામારીમાં અસર પામેલા બાળકો માટે પ્રધાનમંત્રીએ સંખ્યાબંધ લાભાલાભની જાહેરાત કરી હતી. આ પગલાંની જાહેરાત કરતાં પ્રધાનમંત્રીએ એ બાબત પર ભાર મૂક્યો હતો કે બાળકો દેશના ભાવિનું પ્રતિનિધિત્વ કરી રહ્યા છે અને દેશ આ બાળકોના સહકાર અને સુરક્ષા માટે શક્ય તેટલું કરી છૂટશે જેથી તેઓ એક મજબૂત નાગરિક તરીકે વિકાસ પામે અને તેમનું ભવિષ્ય ઉજ્જવળ બની રહે. પ્રધાનમંત્રીએ જણાવ્યું હતું કે આ કપરા સમયમાં બાળકોની સંભાળ લેવી અને તેમનામાં ઉજ્જવળ ભવિષ્યની આશાનું સિંચન કરવું તે એક સમાજ તરીકે આપણી ફરજ છે. જે બાળકોએ તેમના માતા અને પિતા બંને અથવા તો તેમાંથી એક અથવા તો તેમને દત્તક લેનાર કાનૂની વાલી ગુમાવ્યા હોય તે તમામ બાળકોની પીએમ કેર્સ ફોર ચિલ્ડ્રન યોજના હેઠળ સંભાળ લેવામાં આવશે. તેમણે એમ પણ ઉમેર્યું હતું કે જાહેર કરાયેલા આ પગલાં ત્યારે જ શક્ય બનશે જ્યારે પીએમ કેર્સ ફંડમાં જંગી યોગદાન મળી રહે જે ફંડ ભારતમાં કોવિડ-19 સામેની લડતમાં સહકાર આપી રહ્યું છે. બાળકોના નામે ફિક્સ ડિપોઝીટ : દરેક બાળક 18 વર્ષનું થાય ત્યારે તેને 10 લાખ રૂપિયા મળી રહે તે માટે પીએમ કેર્સ આ માટેની વિશેષ યોજનામાં યોગદાન આપશે. આ ફંડ:
પ્રધાનમંત્રી શ્રીએ અંશુ મલિકને CWG 2022માં 57 કિગ્રા કુસ્તીમાં સિલ્વર મેડલ જીતવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ અંશુ મલિકને કોમનવેલ્થ ગેમ્સ, 2022માં 57 કિગ્રા કુસ્તીમાં સિલ્વર મેડલ જીતવા બદલ અભિનંદન પાઠવ્યા છે. પ્રધાનમંત્રીએ ટ્વીટ કર્યું; “અંશુ મલિકને કુસ્તીમાં સિલ્વર મેડલ જીતવા બદલ અને તે પણ તેના જન્મદિવસ પર અભિનંદન. તેણીને આગળની સફળ રમતગમતની સફર માટે મારી શુભેચ્છાઓ. રમતગમત પ્રત્યેનો તેણીનો જુસ્સો ઘણા આવનાર ખેલાડીઓને પ્રોત્સાહિત કરે છે.”
પ્રધાનમંત્રીએ પીઢ બંગાળી પ્લેબેક સિંગર, ગીતાશ્રી સંધ્યા મુખોપાધ્યાયના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પીઢ બંગાળી પ્લેબેક સિંગર ગીતાશ્રી સંધ્યા મુખોપાધ્યાયના નિધન પર ઊંડો શોક વ્યક્ત કર્યો છે. ટ્વીટ્સની શ્રેણીમાં, પ્રધાનમંત્રીએ કહ્યું; “ગીતાશ્રી સંધ્યા મુખોપાધ્યાયજીના નિધનથી આપણે બધાને અત્યંત દુ:ખ પહોંચાડ્યું છે. આપણું સાંસ્કૃતિક વિશ્વ ઘણું ગરીબ છે. તેણીની મધુર પ્રસ્તુતિઓ આવનારી પેઢીઓને આકર્ષિત કરતી રહેશે. આ દુઃખદ ઘડીમાં મારા વિચારો તેમના પરિવાર અને પ્રશંસકો સાથે છે. ઓમ શાંતિ.”
ઈરાનના સર્વોચ્ચ નેતા અને રાષ્ટ્રપતિ રુહાનીને પ્રધાનમંત્રી નરેન્દ્ર મોદીની ભેટ

પ્રધાનમંત્રી શ્રી નરેન્દ્ર મોદીએ આજે ઈરાનના સર્વોચ્ચ નેતા આયતુલ્લા સૈયદ અલી-હુસેની ખામનેઈને વિશેષ રૂપે તૈયાર કરાયેલી પવિત્ર કુરાનની સાતમી સદીની એક દુર્લભ પાંડુલીપી ભેટમાં આપી હતી. આ કૂફી લીપીમાં લખાઈ છે. અને એનો શ્રેય ચોથા ખલિફા હઝરત અલીને જાય છે. આ પાંડુલીપી સંસ્કૃતિ મંત્રાલયના નિયંત્રણાધિન છે અને રામપુર રજા લાયબ્રેરીમાં રખાયેલી છે. પ્રધાનમંત્રીએ ઈરાનના રાષ્ટ્રપતિ ડો. હસન રૂહાનીને વિશેષ રૂપે તૈયાર કરાયેલા મિર્ઝા અદુલ્લાહ ખાં ગાલિબના ફારસી ભાષામાં લખાયેલા સંગ્રહ કુલિયાત-ફારસી-એ-ગાલિબ અને સુમેર ચંદ દ્વારા રામાયણના પારસીમાં કરાયેલો અનુવાદ ભેટમાં આપ્યો. 1863માં પહેલી વખત પ્રકાશિત કુલિયાત-ફારસી-એ-ગાલિબની 1100થી વધુ આયાતોનો સંગ્રહ છે. રાષ્ટ્રપતિ રૂહાનીને જે સંગ્રહ ભેટમાં અપાયો છે એ પુસ્તક 1867ના સંકરણની દુર્લભ પ્રતિમાંથી છે જેમાં કેટલાક ગુમ થયેલા પાના મૌલાના આઝાદના એક ખાનગી સંગ્રહમાં રખાયેલા 1972ના સંકરણમાંથી લઈને જોડવામાં આવ્યા છે. આ પુસ્તક નવી દિલ્હીમાં ભારતીય સાંસ્કૃતિક સંબંધ પરિષદના પુસ્તકાલયમાં સંરક્ષિત છે. 1715માં અનુદિત અને 1826માં કોપી કરાયેલી સુમેર ચંદની રામાયણ સંસ્કૃતિ મંત્રાલયની રામપુર રઝા લાયબ્રેરીમાં રખાયેલી એક દુર્લભ પાંડુલિપી છે. એમાં 260થી વધુ રેખા ચિત્રો છે અને સંભવતઃ આ સંખ્યા કોઈક હસ્તલિખિત રામાયણમાં સર્વાધિક છે.
મંત્રીમંડળે મુખ્ય બંદરોમાં પોર્ટ આધારિત ઉદ્યોગોને દરિયાકિનારે અને સંલગ્ન જમીન આપવા માટેની નીતિને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે મુખ્ય બંદરો અને તેના સંચાલનમાં બંદર આધારિત ઉદ્યોગોને દરિયાકિનારા અને તેની સાથે સંલગ્ન જમીન આપવા માટેની નીતિને મંજૂરી આપી છે. આ નીતિ પોતાની માલિકીની સુવિધાઓ માટેની પ્રક્રિયામાં એકસૂત્રતા અને પારદર્શકતા લાવશે. તે મુખ્ય બંદરોને ક્ષમતાના મહત્તમ ઉપયોગ માટે સક્ષમ બનાવશે અને મુખ્ય બંદર સત્તામંડળને આવક વધારવા સક્ષમ બનાવશે. નીતિની કામગીરીમાં નવી અસ્કયામતો ઊભી કરવાનું તેમજ વર્તમાન વપરાશ ન થતી અસ્કયામતો જેમ કે ખાલી ગોદીઓનો ઉપયોગ કરવાનું સામેલ છે. આ નીતિ તમામ મુખ્ય બંદરોને લાગુ પડશે. આ નીતિ હેઠળ કાર્ગોની આયાત અને/અથવા નિકાસ માટે અને તેમના સ્થાન સુધી પરિવહન અગાઉ તેમના સંગ્રહ માટે મુખ્ય બંદરોમાં પ્રતિબદ્ધ સુવિધાઓ સ્થાપિત કરવા બંદર આધારિત ઉદ્યોગો (પીડીઆઇ)ને કન્સેશન (છૂટછાટ) મહત્તમ 30 વર્ષના ગાળા માટે આપવામાં આવશે. છૂટછાટ સમજૂતી મુજબ અસ્કયામતોના વપરાશ અંતર્ગત શરતો પર છૂટછાટનો ગાળો લંબાવવામાં આવી શકે છે. મહત્તમ 30 વર્ષની કામગીરી પછી મુખ્ય બંદરમાં દરિયાકિનારા અને સંબંધિત જમીન ગોદીઓના નિર્માણ, જહાજના લંગર માટે, ટ્રાન્શિપમેન્ટ જેટી, સિંગલ પોઇન્ટ મૂરિંગ્સ વગેરેના નિર્માણ માટે ફાળવવામાં આવશે. તે બંદર સત્તામંડળ અને સંબંધિત પીડીઆઈ વચ્ચે થયેલ છૂટછાટની સમજૂતી (સીએ)ની શરતો અને નિયમો મુજબ હશે. મુખ્ય બંદરોમાં ખાનગી ક્ષેત્રની ભાગીદારી માટે 1996 અને 1998માં જહાજ મંત્રાલય (એમઓએસ) દ્વારા ઇશ્યૂ થયેલ વર્તમાન માર્ગદર્શિકાઓ હેઠળ કેન્દ્ર/રાજ્યના સરકારી ક્ષેત્રના સાહસો (પીએસયુ) સહિત બંદર આધારિત ઉદ્યોગોને સ્વતંત્ર ધોરણે દરિયાકિનારા અને જમીનની ફાળવણી કરવાની જોગવાઈ થઈ છે, જે લાયકાતના માપદંડને પૂર્ણ કરે છે. આ માર્ગદર્શિકાને પગલે કેટલાક મુખ્ય બંદરોમાં કેટલીક ગોદીઓ અને સુવિધાઓ સ્થાપિત કરવામાં આવી હોવા છતા આ પ્રકારની સુવિધાઓના વિકાસ માટે સંભવિતતા હજુ સાકાર થઈ નથી. ભારત સરકાર આર્થિક વૃદ્ધિ માટે મુખ્ય સક્ષમકર્તા તરીકે સાગરમાલા કાર્યક્રમ મારફતે બંદર સંચાલિત વિકાસ પર ધ્યાન કેન્દ્રીત કરે છે. આ સંદર્ભમાં મુખ્ય બંદરોની જમીન અને દરિયાકિનારાનો મહત્તમ વપરાશ મહત્ત્વપૂર્ણ છે. આ નીતિનો ઉદ્દેશ સ્વતંત્ર સુવિધાઓ આપવા માટેની પ્રક્રિયામાં એકસૂત્રતા અને પારદર્શકતા સુનિશ્ચિત કરવાનો છે. આ નીતિ પોતાના કાર્ગોના આયાત અને/અથવા નિકાસ માટે મુખ્ય બંદર પર નોંધપાત્ર રીતે આધારિત ઉદ્યોગો દ્વારા પ્રતિબદ્ધ બંદર સુવિધાઓના વિકાસ અને કામગીરીને સુલભ કરીને લાંબા ગાળાના આધારે મુખ્ય બંદરો માટે પ્રતિબદ્ધ વ્યવસ્થા ઊભો કરવા મદદ કરશે, જેથી બંદર સંચાલિત વિકાસના ઉદ્દેશોને પાર પાડવામાં ચાવીરૂપ ભૂમિકા ભજવશે. પૃષ્ઠભૂમિ: ભારત સરકાર રાષ્ટ્રીય આર્થિક સમૃદ્ધિના લક્ષ્યાંકને હાંસલ કરવા દેશમાં ભૌતિક અને સામાજિક માળખાનું સ્તર અને ગુણવત્તા સુધારવા પ્રતિબદ્ધ છે. આ લક્ષ્યાંક પાર પાડવા સરકારે સરકારી યુટિલિટીઝ અને સેવાઓની જોગવાઈમાં કાર્યકારી કાર્યદક્ષતા અને ખાનગી ક્ષેત્રનું રોકાણ મેળવવાના માધ્યમ તરીકે સરકારી ખાનગી ભાગીદારી (પીપીપી) માટે નોંધપાત્ર ભૂમિકાની કલ્પના કરી છે. પીપીપી/સ્વતંત્ર ધોરણે પોર્ટ આધારિત ઉદ્યોગોને દરિયાકિનારા અને સંબંધિત જમીન ફાળવવી એક ક્ષેત્ર છે, જેની મુખ્ય બંદરોમાં ખાનગી ક્ષેત્રમાં સહભાગીતા/રોકાણ માટે ઓળખ કરવામાં આવી છે.
કેબિનેટે ભારત અને યુનાઇટેડ આરબ અમીરાત વચ્ચે તાલીમ, પ્રમાણપત્ર અને વોચકીપિંગની ગુણવત્તા સંબંધી જોગવાઈઓ અને સુધારાઓ અનુસાર પારસ્પરિક માન્યતાના સ્પર્ધાત્મક પ્રમાણપત્ર અંગેના સમજૂતી કરારો મંજૂર કર્યા

પ્રધાનમંત્રીશ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળ દ્વારા ભારત અને યુનાઇટેડ આરબ અમીરાત વચ્ચે પારસ્પરિક માન્યતાના સ્પર્ધાત્મક પ્રમાણપત્ર ઉપરના સમજૂતી કરારોને મંજૂરી આપી છે. પ્રસ્તાવિત એમઓયુ વડે અન્ય દેશ દ્વારા જાહેર કરવામાં આવેલ માન્યતા પ્રમાણપત્રની જોગવાઈ રેગ્યુલેશન 1/10 અંતર્ગત નાવિકો માટે સામુદ્રિક શિક્ષણ અને તાલીમ, સ્પર્ધાત્મકતા પ્રમાણપત્ર, સમર્થન, જરૂરી દસ્તાવેજોના પુરાવાની તાલીમ અને તબીબી સ્વાસ્થ્ય પ્રમાણપત્રની મંજૂરી તથા બન્ને દેશો વચ્ચે નાવિકોની તાલીમ અને વ્યવસ્થાપન માટેનો માર્ગ મોકળો થશે. આ એમઓયુ એસટીસીડબ્લ્યુ માન્યતા પ્રમાણપત્ર અનુસાર નાવિકો માટે જરૂરી શિક્ષણ, તાલીમ અને મૂલ્યાંકનને સંકલિત તાલીમ મુલવણી માટેના પ્રત્યેક પ્રકારો અને સ્તર માટેના એસટીસીડબ્લ્યુ કોડ સાથે લાગુ કરવામાં આવે અને તેને નિયંત્રિત કરવામાં આવે તેની ખાતરી આપશે.